Flavell Te Ururoa: Securities Trustees and Statutory Supervisors Bill — First Reading 
Flavell Te Ururoa: Securities Trustees and Statutory Supervisors Bill — First Reading 
[Volume:661;Page:9724] 
TE URUROA FLAVELL (Maori Party—Waiariki) 
: 
 Tena koe Mr Assistant Speaker. Kia ora tatau katoa e hui nei i roto i to tatau Whare te Whare Paremata o te motu i tenei po. Ko taku i te tuatahi ko te whaiwhai haere i nga korero me ki o te kaiarahi-tahi o te Pati Maori i te rangi nei kei a ia e poroporoaki ana i a Kahurangi Raiha Mahuta. I a tatau e korero ana mo tenei mea mo te kaitiaki ko ia tera te tauira o te kaitiaki. Na ko tana mahi ko te tiaki i te putea me ki ko te arahi i te iwi o Tainui ka mutu ko ia tera i eke ki tera o nga momo taumata. No reira hei whaiwhai haere i te korero a te Honore Tariana Turia he tuku poroporoaki ki a ia. Ko ia tera e takoto mai ra i runga i tera o nga marae o roto o Tainui waka ki Waahi a ka mutu a ko ake nei ka heria atu ai ki tona ukaipo i roto o Te Tai Tokerau. No reira e kui takoto mai. Takoto mai i runga i nga ringaringa o te wahi ngaro. Me te mohio ano hoki a ko ake nei ka tae atu koe ki to hoa rangatira ki a Te Kotahi. Koutou ki a koutou e te hunga ora tena koutou tena koutou kia ora tatau katoa. 
Ehara i te mea ko au te tohunga mo tenei mea mo te putea. Heoi ano ko au tetahi e mohio ana ki taku e kite nei ki taku e rongo nei. I roto i te komiti whaiti o te Commerce i te tau kua hipa i nga marama tata kua hipa ake ko taku i kite nei ko te karu i kite nei ko te mamae o te hunga ka tae ake ki roto i tera komiti ki reira whakatakoto mai ai i te mamae o te ngakau mo nga mahi nanakia a etahi ara ko te hunga kei roto me ki e pangia ana e tenei o nga pire. I kite au i te hunga kuia koroua pakeke i tae ake ki te komiti me ta ratau riri pouri tangi mo nga mahi nanakia a etahi. Koinei taku e mohio nei taku e kite nei ki mua i a au. Ka mutu tera korero tera. 
Ka hoki ano ra ki tetahi kuia i roto i a au o roto o Te Waiariki. Ko tona ingoa ko Iria Whiu. Ko ia tera kei roto i tetahi ropu. Ko te ingoa o te ropu nei ko Exposing Unacceptable Financial Activities. Koinei te ingoa o te ropu. I puta tenei ropu i muri mai i te hinganga o Blue Chip i tera tau. Ka mutu ko ta ratau ko te kimikimi haere i te hunga i rongo nei i te ngau o enei ropu nanakia ka mutu ko nga mea rawekeweke i te putea. I penei rawa te korero i roto i te ao Pakeha he financial advisors. Ko te aronganui o tenei ropu he whaiwhai haere i te hunga e mahi nanakia ki etahi kia rongo ratau i te mamae na runga i nga mahi nanakia e korerohia ake nei. Na ko ta ratau ko te kimi haere i taua hunga ra i te mea te ahua nei kua whakakao mai ratau ki roto i tetahi ropu na runga i te mea karekau tetahi i tua atu ki te awhina i a ratau. Me noho pokohiwi ki te pokohiwi kia taea e ratau te korero i nga take e pa atu ki a ratau ka mutu ki te kimi awhina mena e taea ana. No reira a kati ko ta ratau kaupapa e hangai tonu ana ki tenei momo hunga me te Kawanatanga ara mo to ratau ngoikore ki te tiaki i nga kaihoko te whakatikatika i te hunga kaitohutohu. 
Ko taku i tenei wa ko te whakanui i tera ropu me ta ratau ngakaunui ki tera hunga. He hunga i kaha nei ki te awhina i te hunga e rongo nei i te mamae engari ko te mea nui ko te mea arohanui nei. E kore ratau e kite i te putea i whakapauhia e etahi atu. Ahakoa pehea e kore tera putea e hoki mai ki a ratau. Ko taku ko te whakanui i a ratau mahi na ratau tonu nga take nei o etahi o Aotearoa i whakairi ki te motu ko nga mahi taurekareka nei a etahi o te hunga kaitohutohu. Te ahua nei kua whai take ta ratau akiaki i te take nei i te mea ki te tiaki i nga rawa o te hunga hoko kia whakanui i te whakapono o te tangata ki nga makete a-putea nei. 
Ko te aronga o tenei pire he whakarite i etahi tikanga a-noho mo te hunga e hiahia ana kia tu hei kaitiaki hei kaitohutohu ranei kia noho matatau. Ko ta ratau ko te ki atu me noho matatau tenei hunga kia matatau ki te whakahaere i nga mea kia eke ki te taumata ka mutu ko te kimi i te hunga matatau. Mena kaore ratau i te matatau panaia atu. Koinei te tikanga o tenei o nga pire. Mena kaore ratau e eke ki te taumata tukuna kia haere i te mea ko te tino aronga kia whai matauranga kia whai maramatanga kia whai mohiotanga te hunga ka noho nei hei kaitiaki. Ko tenei pire he mea whaiwhai haere i nga ture kua tautokongia e te Pati Maori i nga tau kua hipa. Ahua orite ana tona aronga ara kia whakapiki ake kia whakakake ake i nga taumata kia whakakaha ake i nga pukenga nga pumanawa e taea ai me ki te motu te ki atu e whakapono ana au ki nga tangata ka noho nei hei kaitohutohu ka mutu hei kaitiaki i roto i nga mahi makete a-putea ake nei. 
Kaore e kore ka puta mai etahi atu take mena ka eke tenei pire ki te komiti whaiti. Koinei te mea pai o te haerenga ki te komiti whaiti ka tae mai a tini a mano ki te korero i a ratau take ki roto i tera momo komiti. Ko te aronganui o te Pati Maori ko te titiro ki nga panga o tenei pire ki nga kaitiaki Maori otira ki a Ngai Maori whanui tonu. I puta tetahi korero i te Minita i mua tonu nei i te ra nei mo nga tikanga arotake. Ko ta matau ko te ki atu pehea te ahuatanga o tenei pire ki runga i te ahuatanga o nga kaitiaki o naianei Maori mai Maori mai. He mea pai ki a matau te titiro hohonu nei te ako nei mena ae ranei ka whai tikanga tenei mea e ki ana i te reo Pakeha ko nga competency issues 
i roto i te pire nei. Ko te tikanga o tenei pire e hangai tonu ana ki tera ahuatanga. Ae ranei e taea ana e te tangata te mahi tana mahi kaore ranei. No reira he mea nui tera. 
Ko tetahi mea o roto i nga kaitiaki Maori ko te nuinga ka ki atu he iwi tupato te iwi Maori. He iwi whakakeke he iwi ahua mataku ki te puta i te taiapa he iwi noho taiapa mena ka korero whenua nga tangata nei. No reira ko ta matau ko te ki atu tera pea e tika ana kia whakaara ake enei take ki mua i te aroaro o te komiti whaiti i te mea ko te mea nui o roto i tenei pire he ata titiro ki te hohonutanga o nga mea nei. 
Engari na runga i te mea ko te iwi Maori he kore hiahia ki te whakapau moni ki te whiu moni mo te kore take noa iho ka mutu ko ta matau ki me titiro ki te ahuatanga o nga kaitiaki Maori. No reira a kati ko ta matau ko te ki atu ko tetahi mea i wareware i a au i te mea ko te nuinga o nga kaitiaki Maori nei he iwi mahi mo te kore moni tera pea he uaua rawa ki te whakatinana i tenei ture. Heoi ano na te ahuatanga o nga korero ka puta tera pea ka kitea mai ai mena he pera ano he raru nui ka puta i reira. No reira kati ake kua rahi tenei. 
Ko taku ko te whakakopani i taku korero me te ki atu ae ka tautoko te Pati Maori i tenei panui tuatahi ki te komiti whaiti kia taea ai e te Maori a-whanau a-hapu a-iwi te ata rongo i nga korero ka mutu te whakatakoto korero ki mua i te aroaro o te komiti whaiti. Kia ora. 
[ 
Thank you Mr Assistant Speaker. Greetings to us all assembled here in our House tonight. Firstly I want to follow on from the tributes made by the co-leader of the Maori Party today in respect of the death of Lady Raiha Mahuta. As we talk about trustees matriarch Rai is an example of one. Her job was to take care of the finances and to lead the people of Tainui. In doing that she met those kinds of standards expected of a trustee. Therefore to follow up the tribute by the Hon Tariana Turia I bid farewell to Lady Raiha Mahuta who lies in state at Waahi one of Tainui’s marae and will shortly be taken to her land of birth in the far north. Lie there beloved matriarch. Rest there in the arms of the haven of no end in the knowledge that you will soon reach your beloved husband Te Kotahi. You who have departed remain there with each other and we the living remain here with each other; greetings greetings and greetings to us all.  
I am not an expert in matters relating to finance but I do know what I see and hear. In the Commerce Committee last year just a few months ago I witnessed with my own eyes the hurt in those who came before that committee to express their pain because of the nefarious actions of some that this bill intends to deal with. I saw at first hand the fury disappointment and grief of the elderly womenfolk and menfolk who came to the select committee as they spoke out against the irresponsible action by some people. That is what I know about; that is what took place before me. That is that example.  
I cast my mind back to another situation relating to an elderly lady within my electorate of Te Waiariki Her name is Iria Whiu. She is a member of an organisation called Exposing Unacceptable Financial Activities. Yes that is what it was called. It was formed after Blue Chip collapsed last year. It seeks out those who have become victims of financial abuse particularly by so-called financial advisers. Primarily it seeks out those who have become victims of such nefarious actions as were referred to earlier and have suffered as a consequence. It seems they come together as a collective because there is nothing out there to offer help. They have to work closely with each other shoulder to shoulder so that they can speak out on matters of concern that relate to them and seek out assistance where possible as well. Suffice to say their philosophy relates directly to such an entity as the Government being inadequate at providing customer protection and making so-called advisers accountable for their actions.  
At this time I want to acknowledge that group and the commitment of individuals who have continued to bring these issues to our attention despite their own situations. These are people who had little hope of ever retrieving their funds. So I recognise their work as well as the sacrifice of so many whose livelihoods have been threatened by shonky advice and disreputable advisers. It seems they have succeeded in their mission to protect the interests of investors and enhance investor confidence in financial markets.  
This bill will require people who want to be a trustee statutory supervisor or unit trustee to be competent and effective in their function and to be held accountable for failing to perform their functions effectively. This bill fits into a suite of legislation to which the Maori Party has previously given its support. Other legislation that we have supported has sought to improve standards competency and confidence in those with advisory and supervisory roles in financial markets.  
Other issues are likely to arise if this bill reaches the select committee stage. The advantage of attending select committee hearings is that the public can come and speak on issues pertaining to them. In particular we are interested in understanding how the bill will affect Maori trusts and Maori in general. The Minister talked earlier today about stringent monitoring requirements. Our interest is in knowing how this will impact on the continuing ability of Maori trustees today to carry out their role. We are also interested to learn more about the competency issues or the lack of sound knowledge in trust management that it appears this bill has emerged in response to. What is most important is whether a person can fulfil the role.  
It is often said that Maori are risk-averse. Most Maori are often conservative when it concerns land. Perhaps it is appropriate that these issues emerge before the select committee because it is important that the issues are examined closely. We urge that aspects of Maori trustees be looked into so that they do not spend money needlessly.  
One thing I forgot to say is that most Maori trustees work for nothing. Perhaps because of this it will prove difficult to implement this bill. Due to the nature of previous comments if that continues to be the case problems will arise. 
In conclusion the Maori Party supports this bill’s first reading and referral to select committee so that families subtribes and tribes in Maoridom can listen to the talk around it and make submissions to the select committee. Thank you 
.]